title: Komisjoni rakendusmäärus (EL) nr 1156/2013, 14. november 2013 , teatavate kaupade klassifitseerimise kohta kombineeritud nomenklatuuris

text:
               16.11.2013

               ET

               Euroopa Liidu Teataja

               L 306/8

         KOMISJONI RAKENDUSMÄÄRUS (EL) nr 1156/2013,
   14. november 2013,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:

               (1)

               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed käesoleva määruse lisas osutatud kaupade klassifitseerimise kohta..

               (2)

               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

               (3)

               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

               (4)

               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib määruse (EMÜ) nr 2913/92 (2) (millega kehtestatakse ühenduse tolliseadustik) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.

               (5)

               Käesoleva määrusega ette nähtud meetmed on kooskõlas tolliseadustiku komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. november 2013

            Komisjoni nimel presidendi eest

            komisjoni liige

         Algirdas ŠEMETA

      (1)  EÜT L 256, 7.9.1987, lk 1.

      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).

      LISA

                  Kauba kirjeldus

                  Klassifikatsioon
                  (CN-kood)

                  Põhjendus

                  (1)

                  (2)

                  (3)

                  Mittekomplektne vedelkristallekraaniga (LCD) värviteler, ilma nn tuunerita, ekraani diagonaali pikkusega umbes 81 cm (32 tolli) ning mõõtmetega (ilma aluseta) umbes 75 × 44 × 5 cm. Aparaadil on:

                              —

                              loomulik eraldusvõime 1 920 × 1 080 pikslit;

                              —

                              kuvasuhe 16:9;

                              —

                              piksli samm 0,369 mm;

                              —

                              kaks 10W kõlarit;

                              —

                              toite- ja juhtnupud, sealhulgas kanali valimise nupud;

                              —

                              pesa nn tuuneri moodulina sisse panemiseks, mis koosneb raadiosageduslülitustest (RF-plokk), vahesageduslülitustest (IF-plokk) ja demodulatsioonilülitustest (DEM-plokk). Pärast tuunerimooduli lisamist saab digitaalset telesignaali aparaadiga vastu võtta.

                        Aparaadil on järgmised videoliidesed:

                              —

                              kaks HDMI-liidest,

                              —

                              komposiitsisend,

                              —

                              komponentsisend.

                        Aparaadil on ka MPEG-dekooder digitaalse videosignaali lahti pakkimiseks ning elektroonika kanalivaliku (tuunimine) juhtimiseks ja kanalite mällu salvestamiseks.
                  Aparaadil on kindel alus ilma kallutus- ja pöördmehhanismita ning aparaat esitatakse tollile koos kaugjuhtimispuldiga.

                  8528 72 40

                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 2a ja 6 ning CN-koodide 8528, 8528 72 ja 8528 72 40 sõnastusega.
                  Pidades silmas objektiivseid karakteristikuid, eelkõige pesa nn tuuneri lisamiseks, MPEG-dekoodri olemasolu ning elektroonikat kanali vahetamiseks (tuunimiseks) ja mällu salvestamiseks, on aparaadil komplektse teleri põhiomadused. Järelikult ei või seda klassifitseerida monitorina alamrubriikidesse 8528 51 ega 8528 59.
                  Aparaat tuleb seetõttu klassifitseerida CN-koodi 8528 72 40 alla kui vedelkristallekraaniga (LCD) televiisor.


title: Komisjoni rakendusmäärus (EL) nr 1247/2013, 28. november 2013 , millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Jamón de Trevélez (KGT)]

text:
               4.12.2013

               ET

               Euroopa Liidu Teataja

               L 323/20

         KOMISJONI RAKENDUSMÄÄRUS (EL) nr 1247/2013,
   28. november 2013,
   millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Jamón de Trevélez (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Hispaania taotluse saada heakskiit komisjoni määrusega (EÜ) nr 1855/2005 (2) registreeritud kaitstud geograafilise tähise „Jamón de Trevélez” spetsifikaadi muudatusele.

               (2)

               Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas
                   (3).

               (3)

               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleb spetsifikaadi muudatus heaks kiita,

         ON VASTU VÕTNUD KÄESOLEVA MÄÄRUSE:
   Artikkel 1
   Kiidetakse heaks Euroopa Liidu Teatajas avaldatud spetsifikaadi muudatus seoses käesoleva määruse lisas esitatud nimetusega.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. november 2013

            Komisjoni nimel presidendi eest

            komisjoni liige

         Dacian CIOLOȘ

      (1)  ELT L 343, 14.12.2012, lk 1.

      (2)  ELT L 297, 15.11.2005, lk 5.

      (3)  ELT C 179, 25.6.2013, lk 40.

      LISA
      Aluslepingu I lisas loetletud inimtoiduks ettenähtud põllumajandustooted

         Klass 1.2   Lihatooted (kuumtöödeldud, soolatud, suitsutatud jne)

      HISPAANIA
      Jamón de Trevélez (KGT)